**Սպիտակ համայնքի ղեկավար Քաջայր Նիկողոսյանի շնորհավորական ուղերձը՝ ՏԻՄ օրվա կապակցությամբ**

\_\_\_\_\_\_\_\_\_\_\_\_\_\_\_\_

 Տեղական ինքնակառավարման մարմինների հարգելի՛ աշխատակիցներ,

 Ջերմորեն շնորհավորում եմ մասնագիտական տոնի կապակցությամբ:

Տեղական ինքնակառավարման համակարգը չափազանց կարևոր առաքելություն ունի մեր պետականության կայացման և համայնքի բնակիչների համար բարեկեցիկ և զարգացող միջավայրի ձևավորման գործընթացում:

 Երախտագիտությունս եմ ուզում հայտնել այս բարդ ոլորտում ցուցաբերած պատասխանատվության և նվիրումի, բնակչության խնդիրներին արագ արձագանքման և դրանց լուծմանը միտված ամենօրյա հետևողական աշխատանքի համար:

 Տեղական ինքնակառավարման համակարգի արդյունավետության կարևորագույն նախապայմանը նաև մեր քաղաքացիների ակտիվ մասնակցությունն է որոշումների կայացմանը և իրականացմանը:

 Տեղական ինքնակառավարման համակարգի կատարելագործումն ամենօրյա քրտնաջան աշխատանք է, որն իր պտուղներն արդեն տալիս է Քաղաքացիների սպասարկման գրասենյակի գործունեությամբ, ինչն իր հերթին ՏԻՄ-ն ավելի է մոտեցնում քաղաքացուն՝ բարձրացնելով ծառայությունների արդյունավետությունը:

 Համոզված եմ, որ շարունակելու եք վստահորեն կատարել ձեր առջև դրված խնդիրները՝ հանուն համայնքի և պետության առաջընթացի:

 Կրկին շնորհավորելով բոլորիդ մասնագիտական տոնի առթիվ՝ մաղթում եմ ձեզ արգասաբեր աշխատանք, բարեկեցություն և նորանոր հաջողություններ ձեր պատասխանատու առաքելության իրականացման գործում: